ທ່ານນາຍົກລັດຖະມົນຕີຫງວຽນຊວນຟຸກເຮັດວຽກກັບການນຳແຂວງບີ່ງທ້ວນ
(VOVworld)- ຕອນບ່າຍວັນທີ 18/4 ຢູ່ ແຂວງ ບີ່ງທ້ວນ, ທ່ານນາຍົກລັດຖະມົນຕີ ຫງວຽນຊວນຊຸກ ພ້ອມກັບຄະນະປະຕິບັດງານຂອງລັດຖະບານ ໄດ້ມີການເຮັດວຽກກັບ ການນຳຫລັກແຫລ່ງຂອງແຂວງ ບີ່ງທ້ວນ ກ່ຽວກັບສະພາບການປະຕິບັດຫນ້າທີ່ເສດຖະກິດສັງຄົມ. ກ່າວຄຳເຫັນທີ່ການເຮັດວຽກ, ທ່ານນາຍົກລັດຖະມົນຕີ ຕີລາຄາວ່າ: ແຂວງ ບີ່ງທ້ວນ ແມ່ນແຂວງ ມີຄວາມສາມາດບົ່ມຊ້ອນຫລາຍຢ່າງເມື່ອມໍ່ກັບເສດຖະກິດຈຸດສຸມທາງພາກໃຕ້, ອາກາດສະດວກ ແລະ ສາມາດພັດທະນາບັນດາສູນໃຫຍ່ກ່ຽວກັບພະລັງງານຜະລິດຄືນໃຫມ່, ການທ່ອງທ່ຽວ. ນີ້ແມ່ນເງື່ອນໄຂສຳຄັນເພື່ອຂຸດຄົ້ນການພັດທະນາເສດຖະກິດສັງຄົມຂອງບີ່ງທ້ວນ. ທ່ານນາຍົກລັດຖະມົນຕີ ຖືວ່າ:ແຂວງ ບີ່ງທ້ວນ ມີຄວາມສາມາດບົ່ມຊ້ອນຫລາຍຢ່າງ ແລະ ທ່າໄດ້ປຽບການພັດທະນາເສດຖະກິດສັງຄົມຫລາຍຮູບແບບ ແລະ ມີຄວາມສາມາດຢ່າງພຽງພໍເພື່ອພັດທະນາແບບຍືນຍົງ ແລະ ມີຄວາມສາມາດຢ່າງພຽງພໍເພື່ອກາຍເປັນແຂວງຮັ່ງມີເຂັ້ມແຂງ. ກ່ຽວກັບຫນ້າທີ່ມາດຕະການໃນໄລຍະຈະມາເຖິງ, ທ່ານນາຍົກລັດຖະມົນຕີ ຫງວຽນຊວນຟຸກ ສະເຫນີ : ແຂວງ ບີ່ງທ້ວນສູ້ຊົນສຳເລັດລື່ນກາຍບັນດາຄາດໝາຍວາງອອກໃນປີ 2017.